වැලිකන්ද නාමල්ගම, මඟුල් පොකුණ ගම්මාන හරහා ඊයේ (09) සවස සුළි සුළං තත්වයක් ඇතිව තිබෙනවා.ප්‍රදේශවාසීන් සඳහන් කළේ වර්ෂාවත් සමඟ විනාඩි 3ක පමණ කාලයක් මෙම සුළි සුළං තත්වය පැවැති බවයි.ඇතිවූ අපදා තත්වයෙන් කිසිවෙකුටත් හානියක් සිදුව නොමැති අතර සුළි සුළඟින් එම ප්‍රදේශයේ නිවාස 11ක් සහ වෙළඳසැල් 2කට දැඩි හානි සිදුව තිබෙනවා.හානියට පත් නිවාස සඳහා වන්දි ගෙවීමට අවශ්‍ය තොරතුරු මේ වන විට වැලිකන්ද ප්‍රාදේශීය ලේකම් කාර්යාලය එක්රැස් කරමින් සිටින බවයි අප වාර්තාකරු වැඩිදුරටත් කියා සිටියේ.